Β΄ΓΥΜΝΑΣΙΟΥ

Β΄ Γυμνασίου. Θεματική 3 ***Ποιος είναι ο άνθρωπος;***

 3ο δίωρο: Ο ΑΝΘΡΩΠΟΣ ΩΣ ΔΗΜΙΟΥΡΓΟΣ – Ο ΑΝΘΡΩΠΟΣ ΣΤΗΝ ΚΤΙΣΗ-Ο ΑΝΘΡΩΠΟΣ ΩΣ ΔΟΞΟΛΟΓΙΚΗ ΥΠΑΡΞΗ

Όνομα: τμήμα ημερ.

Στόχος μαθήματος

Να εξηγούν με δικά τους λόγια τη θεολογική και ηθική σημασία της βιβλικής διήγησης για τη δημιουργία του ανθρώπου. Να αντιπαραβάλλουν με σύγχρονα και δημοφιλή ανθρωπολογικά πρότυπα και να διατυπώνουν ιδέες και κρίσεις

 **I. Ο άνθρωπος ως δημιουργός**

1[) Η παραβολή των ταλάντων Μτ 25, 14-30](https://www.youtube.com/watch?v=egu64NnHnTc)

Τάλαντα είναι τα χαρίσματα με τα οποία προίκισε ο Θεός τον άνθρωπος. Ο καθένας μας διαθέτει πολλά και διαφορετικά. Σημασία δεν έχει η ποσότητα των χαρισμάτων αλλά ο τρόπος που τα αξιοποιούμε , από τις πράξεις μας φαίνεται πόσο δημιουργικοί είμαστε. Όταν ο άνθρωπος εργάζεται και καλλιεργεί τα χαρίσματά του δείχνει πως αγαπά το Θεό και τους άλλους ανθρώπους. Τους προσφέρει με την εργασία και τις υπηρεσίες του υλικά και πνευματικά αγαθά. Υπάρχουν όμως άνθρωποι που μοιάζουν με τον τρίτο δούλο. Είναι οι εγωιστές που βλέπουν μόνο το ατομικό τους συμφέρον και παραβλέπουν τις ανάγκες των άλλων ανθρώπων. Ο τρίτος δούλος τιμωρήθηκε για την αδράνεια , την οκνηρία και την ραθυμία του. Αντίθετα στους δυο πρώτους επιβραβεύτηκε η εργατικότητά τους.

 **Όλοι οι άνθρωποι μπορούν να είναι δημιουργοί**

 [Το ραγισμένο δοχείο](https://www.youtube.com/watch?v=794VpExmV-I) <https://www.youtube.com/watch?v=794VpExmV-I>

Ποια κοινά στοιχεία βρήκες με την παραβολή των ταλάντων Γράψτε ένα χάρισμα που έχετε Τώρα γράψτε ένα χάρισμα για κάθε συμμαθητή σας . Μετά από ότι είδατε, ακούσατε και συζητήσατε υπάρχει κάτι που θα αλλάζατε στον τρόπου με τον οποίο διαχειρίζεστε τα χαρίσματά σας

**v. Ο άνθρωπος στην κτίση: Βασιλιάς, οικονόμος ή ιερέας;**

**Γεν. 2. 15, 19-20**

 **«Δεν θέλει πολύ για να καταστρέψεις μια ήπειρο»!**(Μητροπολίτου Διοκλείας, Καλλίστου Γουέαρ, «Αρχή ημέρας-. Ορθόδοξη προσέγγιση της Δημιουργίας». Ιωάννινα 2007).

**Γράφουμε στο τετράδιό μας**

Ο άνθρωπος ως **«βασιλιάς** ». Βασιλιάς είναι αυτός που μεριμνά και φροντίζει ο λαός του να ζει με τον καλύτερο τρόπο, μπορεί όμως να είναι δεσποτικός , αλαζονικός και τυραννικός .

Ο άνθρωπος ως «**οικονόμος** » Ο Θεός εμπιστεύτηκε τον κόσμο, τη γη στα χέρια μας . Όχι για να την υπερεκμεταλλευόμαστε αλλά για να τη συντηρούμε, να τη φροντίζουμε και να χρησιμοποιούμε με σύνεση και μέτρο τον πλούτο της.

Τέλος ο άνθρωπος **ως «ιερέας».** Είναι αυτός που παίρνει τον κόσμο στα χέρια του (μεσίτης) και τον ανταποδίδει στο Θεό , με τη θυσία του ( εγωισμός, απληστία) , ευχαριστώντας τον για την προσφορά .Με τη στάση μας απέναντι στον κόσμο ευλογούμε το Θεό για την προσφορά του

**Δυστυχώς η στάση μας , μας οδήγησε στην οικολογική κρίση** .Η κρίση θα ήταν δυνατόν να λυθεί μόνο αν θελήσουμε να περιορίσουμε την κατανάλωση όχι μόνο της τροφής αλλά και όλων των φυσικών πόρων. Χρησιμοποιούμε μόνο ότι μας είναι απαραίτητο για να ζήσουμε. Θα πρέπει να διακρίνουμε ανάμεσα στην εγωιστική μας επιθυμία και την πραγματική ανάγκη (θυσία).

Σύμφωνα με το κείμενο ποιος είναι ο ρόλος του ανθρώπου στον κόσμο. Ποια είναι η ευθύνη του γι’ αυτόν ;

<https://learningapps.org/display?v=pze7qr4b220> διάλεξε τη σωστή απάντηση



 **Γράφω στο τετράδιό μου** Στην εποχή της Π. Διαθήκης όποιος έδινε όνομα σε κάποιον ή σε κάτι ήταν ανώτερος από αυτόν αλλά συγχρόνως είχε και την υποχρέωση να τον φροντίζει και να τον προστατεύει

**Οι οδύνες μετά την παρακοή Γεν. 3, 16-20**

1. Η γυναίκα με πόνο γεννάει τα παιδιά της
2. Διαταράσσονται οι σχέσεις άνδρα και γυναίκας. Η αρμονία και ισότητα  μεταξύ των πρωτοπλάστων, γίνεται σχέση ανταγωνισμού, έχθρας και φιλονικίας. Επίσης η γυναίκα υποτάσσεται στον άνδρα.
3. Η δουλειά έγινε δουλεία . Με κόπο βγάζει το ψωμί του
4. Το περιβάλλον γίνεται εχθρικό για τον άνθρωπο. Οικολογική κρίση και συνέπειες που βιώνουμε όλοι σήμερα.
5. Γνώρισε το θάνατο

**Ευχές από τη Θ. Λειτουργία του Ιωάννη Χρυσοστόμου**

**Για ποιους και για ποιο λόγο απευθύνουμε την παραπάνω ικεσία στη Θεία Λειτουργία;**

Προσευχόμαστε και για τη φύση αλλά και για τους ανθρώπους που βρίσκονται σε κίνδυνο και ζητάμε από το Θεό να τους νοιαστεί και να τους προστατεύσει

………………………………………………………………………………………….

 **ΙΙΙ. Ο άνθρωπος ως δοξολογική ύπαρξη**

**Ψαλμός 135,1-9, 136, 1-9, 23-26**

Η λύση στη ζωή μας θα έρθει μόνο με τη μετάνοια αν αλλάξουμε δηλαδή τον τρόπο που σκεφτόμαστε. Είναι απαραίτητο να αλλάξουμε τον τρόπο που σκεφτόμαστε για τη σχέση μας με το Θεό, τον κόσμο και τον εαυτό μας. Η κακοποίηση του περιβάλλοντος από την πλευρά μας αποτελεί αμαρτία και προέρχεται από την απληστία και τον πόθο μας για εξουσία απέναντι στους ανθρώπους και στη φύση.

### Γίνε άνθρωπος ,τι σου ζητάνε;


Γίνε άνθρωπος , τι σου ζητάνε;

Άσε και μια ρημάδα κουβέντα να πέσει κάτω, μην ψάχνεις συνεχώς λόγους να καυγαδίσεις.
Σεβάσου τον διπλανό σου, τον υφιστάμενο σου, την διαφορετικότητα, την αντίθετη γνώμη.
Δείξε συμπόνια στον αδύναμο, μην ακονίζεις τα νύχια σου σε κάθε ευκαιρία ,μην ορμάς να κατασπαράξεις αυτό που δεν φτάνεις ή αυτό που γεννήθηκε με λιγότερα προνόμια από σένα.

**Γίνε άνθρωπος.**

 Ξεκίνα να δίνεις, αντί να παίρνεις μόνο.
Χτυπάς και φεύγεις, μαζεύεις και μετράς και με τα λάφυρα σου φτιάχνεις βουνά, βουνά που πριν το τέλος θα πέσουν και θα σε πλακώσουν.
Και δεν είναι που δεν θα πάρεις τίποτα από όλα αυτά μαζί σου, είναι που δεν θα νιώσεις ούτε μια φορά στη ζωή σου, πόσο ευλογημένο συναίσθημα είναι να δίνεις χαρά ,να αγαπάς και να αγαπιέσαι.
Δείξε λίγο φιλότιμο, ειλικρίνεια, μην είσαι αχάριστος. Μην χλευάζεις, μην ξεχνάς κατά το δοκούν, μην εμπαίζεις τους ανθρώπους που σε εμπιστεύτηκαν, κράτα το λόγο σου.
Πάλεψε μια φορά και για κάποιον άλλον εκτός από τον εαυτό σου, γίνε χρήσιμος. Μην μένεις θεατής στα γεγονότα, πάρε μέρος ,θέση , κάνε ένα βήμα μπροστά, ένα μόνο αρκεί για να κάνεις μια μικρή διαφορά.
[πηγή](http://www.eyedoll.gr/ngine/article/4848/%CE%B3%CE%AF%CE%BD%CE%B5-%CE%AC%CE%BD%CE%B8%CF%81%CF%89%CF%80%CE%BF%CF%82)
Αναδημοσίευση:<http://proskynitis.blogspot.gr/2015/10/blog-post_729.html>

Read more: <http://alliotikathriskeytika.blogspot.com/2015/10/blog-post_40.html#ixzz58WampDXo>

<https://quizizz.com/join/quiz/5f9f11e76b59db001b543c74/start?studentShare=true>

quiz επαναληπτικό